Masunde pa Kusunga Ivyeo ni Nkaama
Iuvi lyakwe ya Nte Yakwe Yeova lyacindika sana insambu zino antu yakwata izya kuisungila inkaama. Pakuti mumanyilepo ivingi pali vino iuvi litu lyatantika Masunde pa Kucingilila Ivyeo, mukwai tiniini paa.
Masunde pa Kucingilila Ivyeo yano twatantika yakalangilila vino iuvi lya Nte Zyakwe Yeova likaomba ni vyeo vya eneco. Nakapya, kwaya na masunde na yauze aakulondela lino mukuomvya webusaiti wii yano itutantika apisika.
Aineco yakwe webusaiti wii aa Watchtower Bible and Tract Society of New York, Inc. (“Watchtower”), kulikuti akaungwe akasicita ivya uculuzi akayela uku New York akakatungilila imilimo yakwe ya Nte Yakwe Yeova nu mulimo wa kusambilizya antu Baibo. Ya kompyuta yamwi akalamba aalemelela webusaiti wii yayela uku United States of America.
Vyeo Pali Mweineco
Vyeo Pali Mweineco vino mwemwe kwene mwalemba pali webusaiti wii i vyakuomvya sile lino tukulonda tuombe vino twaminena pa nsita ino mukulemba ivyeo vivyo.
Vyeo Pali Mweineco tusivipeela ku muntu aliwensi suka manye ndi cakuti cikulondekwa sana ukucita vivyo pakuti vino mukulonda tucite viombeke ningo, alino suka ituminena nu kuti avino tumacita, nanti ndi cakuti itusininkizya ukuti umu cumi ukunenako yauze pa vyeo vinu kukulondekwa pano avino isunde lya uteeko likulonda, nanti ndi cakuti limwi amu uteeko aliyo yatunena ukuti ivyeo vivyo vikulondekwa pakuti yaombele pa ntazi imwi nanti ngi cakuti cifwile sile ukuya vivyo kwene pakuti tucilikile usomvi, kuicingilila ku yantu aipe nanti ukulungisya vimwi. Nga mukuomvya webusaiti wii ala imuzumila ukuti Vyeo Pali Mweineco tungavipeela kuli yauze ndi cakuti avino calondekwa kulingana na vino itulanda. Vyeo Pali Mweineco vino mwalemba paa tutalavikazya kulikonsi nanti ukuvikauzya umu nzila iili yonsi, nanti ciye uli.
Yauze Angingilamo Umwi Lyasi Lii. Insita zimwi webusaiti wii angakwata tumwi utwakutinapo utungamutwala kuli webusaiti wa yantu yauze yano twazumilizya ukutuombelako vimwi (wako, nga mukulonda ukulemba muli foomu wa pa intaneti). Mulamanya ukuti mwayula webusaiti wa yantu yazue pano ilapusanako imilolekele napya pologalamu wa kuyulila intaneti uno mukuomvya alalanga adelesi muze. Lino tukusoolola yauze angingilamo umwi lyasi lii, alino na limwi limwi pacisila, tukapituluka mu masunde yao pa kusunga inkaama pakuti tusininkizya ukuti yacili yakweti masunde akoline na itu. Nga mukulonda ukumanyilapo ivingi pa masunde yako yaayo yano tungaomvya, mukwai mungaiwelengela masunde yaayo yano yika pali webusaiti wao.
Kucingilila
Twasumbako sana mano ku kusunga ningo Ivyeo Pali Mweineco. Vyeo Pali Mweineco tukavicingilila sana lino tukuvisezya kuomvya inzila zya kufisila mwenemo ivyeo wako ino yakati Transport Layer Security (TLS). Tukaomvya ya kompyuta aafisama kuno antu yatanga yaye yakayuleko napya aasungwa mu vikulwa ivicingililwe sana pakuti ivyeo vino mukulemba ivyakutwazwa ukumiombela vimwi vitasokololwa kuli yauze.
Maakaunti
Adelesi wako e-mail uno mwalemba pakuyulisya akaunti pali webusaiti wii alaomviwa pa kumunena ivyeo vimwi vya pali akaunti kwene uno mwayula. Wakwe ndi cakuti mwilila izina lya kuyulila nanti pasiwedi, lyene mukulonda tumwazwe ukuyula, ala tumamutumila meseji kuli e-mail kwene wiyo wino mwalemvile.
Misangulo
Ndi cakuti mwasangwilako impiya pa intaneti kwene, ala tumasunga izina linu na kuno tungamuzana. Pa kuzumila nu kupoka imisangulo inu ino mwasangwilile ukuomvya kaadi wa ku banki uwakuti credit card, tukaomvya inzila izicingililwe sana. Pa kumalilila mulimo wa kupokeelela imisangulo inu, tusisunga nanti ukulemako ku vyeo vya pali kaadi winu, manambala yako akaunti wa ku banki, nanti ivyeo vyuze pali akaunti winu. Aakaombela ku kupokelela imisangulo yakasunga ivyeo pa myaka 10 nanti ukucilapo. Vyeo vivyo vikupiliula wanda lino mwasangwilile, uwingi wa mpiya, ni nzila ino mwaomvizye pa kusangula. Kucita vii kukatwazwa ukuomba ukulingana na masunde pa vya mpiya napya cikatwavwa ukwasuka mauzyo ndi cakuti mwiza mwatuuzya api lyasi kwene lii mu nsita iyo. Kumutumila kwene tutalamutumila ukuti mukasangwileko nazyuze.
Vyeo Navyuze
Mungalemba ivyeo pali mweineco (wako izina linu, adelesi ya ku positi, na nambala yakwe foni) nga mukulonda ukucitako vyuze ivisi vya kusangwilako nanti ukuyula akaunti (wakwe nga mukulonda ukulembesya ukuti umwi akize akamusambilizya Baibo). Tukakopolola ivyeo vivyo, kuvisunga, nu kuviomvya umu nzila ya kuti citwavwe ukuomba vino mwemwe mukulonda napya tukavisunga pa nsita ilingane na lino ivyeo vivyo vikulondekwa.
Kusunga Ivyeo ni Nzila Zyuze Izya pa Kompyuta
Nga mwiza pa webusaiti itu, makompyuta yakakopa ivyeo vimwi pali mwemwe nu kusunga. Tukasenda ivyeo vivyo nu kuvisunga ukuomvya vino yakati “ma cookies,” “ma web beacons,” alino ni nzila zyunze izya pa kompyuta. Izwi lyakuti cookie lino ituomvya muu likupiliula ivingi napya lingalozya nu yauze wako “mwakusungila.”
Kusunga Ivyeo (ma Cookie). Wakwe vino caya pa mawebusaiti aingi, ndi mwayula pali webusaiti wii kukaaya utuvyeo utunono tuno yakati “cookie” utukasungwa pali foni winu, pali tabuleti, nanti pali kompyuta. Ma cookie yaayo yaaya apusane-pusane napya yakaomba ivipusane-pusane pakuti camwazwa ukuomvya ningo webusaiti. Limwi tungaomvya ma cookie pakuti tumanye ngi cakuti mwatala mwayulapo webusaiti ku cisila, nanti ukwiusya vino mweineco mwasolola ukuti mwavizana ndi mwayula webusaiti. Wakwe vino ululimi luno mwasoolola ukuti amuno mwayulikila webusaiti ala lumasungwa muli cookie pakuti lino mwayula webusaiti umuku uze ala imayulikila mu lulimi luno mwasoolwile. Tusiomvya ma cookie ku kumanyisyako antu yauze pali vino tukulonda.
Misango ya ma cookie aaomviwa pali webusaiti wii yaaya patatu:
Ma Cookie Atafwile Ukufumapo
—Ma cookie yaa yacindama sana pakuti mungaomvya ningo webusaiti wii, wako nga mukulonda mwingile muli akaunti winu, nanti nga mukulonda ukulemba muli foomu wa pa intaneti. Ma cookie yayo nga yasiko, vimwi vino mukulonda wako ukusangwilako impiya, vitanga viombe. Mu ma cookie kwene yaa mwaya yamwi akatwavwa ukumiombela vino mukulonda pa nsita ino mucili pa webusaiti. Ma cookie yaa yasisunga ivyeo vimwi pali mwemwe vino limwi vingaomviwa ku kukazya vimwi nanti ukwiusya vino imukulola pa Internet.
Ma Cookie Akalondekwa
—Yaa yakaomviwa ku kulenga webusaiti ukwiusya vino mwasolola (wakwe izina lya kwingilila pali akaunti, lulimi, nanti mpanga kuno muli) napya yakazifya ivintu pakuti camwangukila lino muli pa webusaiti.
Ma Cookie ya Kupimilako
—Ya yene yakaomviwa uku kumanya vino antu yakaomvya webusaiti wii, wako impendwa ya antu aakayulapo na vino yakalengelapo ndi yayapo. Ivyeo vivyo i vyakutwazwa sile ukumanya vino tungazifya imiombele yakwe webusaiti wii.
Ma cookie yamwi a itu napya webusaiti witu kwene aakayapanga. Ma cookie yauze yakapangwa na mawebusaiti aa yantu yauze. Tukaomvya ma cookie aitu sile, suka lino tukulonda ukuomvyako cino yakati Google reCAPTCHA alino tukaomvya ma cookie yako yauze. Google reCAPTCHA a pologalamu ya pa kompyuta iikaomviwa ukupusanya antu na vimasyini pa kucingilila ya kompyuta ku yantu aipe. Mulole masunde pa kusunga inkaama yano ya google yakaomvya aaya pa https://www.google.com/intl/en/policies/privacy/.
Ma Web Beacon. Webusaiti witu wakwata utumafaelo twa pa kompyuta tuno yakati ma web beacon aakalenga ukuti ivikuombwa pali webusaiti vyamanyikwa, wakwe nga mwatina pamwi nu kuyulika vyayulika. Ma web beacon yakaomviwa ukumanya vino antu yakuomvya webusaiti witu nu kulola ndi cakuti ikuomba ningo nanti foo.
Kuomvya Maadelesi Yako IP. Adelesi wako IP akapiliula inambala ino cila kompyuta akamanyikilwako ndi cakuti ali pa intaneti. Tukaomvya maadelesi yako IP alino na pologalamu ino mukuyulilako intaneti pakumanya vino mukuomvya webusaiti witu alino nu kuzifya ivisikuomba ningo pa webusaiti alino nukumanya vino tungamuombela ningo ivintu lino muli pali webusaiti witu.
Vino Mwasoolola. Ya pologalamu akuyulila intaneti aingi yakazumilizya ukuyala ma Cookie nanti ukumumanyisya lino cookie atatala wasungwa pali kompyuta winu. Mukwai mungawelenga ivingi pa masunde yako cila pologalamu pakuti mumanye vino mungacita. Nomba mufwile ukumanya ukuti, nga ma cookie yayo yasikuomba, limwi mutanga muomvye ningo webusaiti witu.
Lulimi Luiyeele Lwako Scripting Nanti JavaScript
Pa mapulogalamu yano mukuyulila intaneti paaya ululimi luiyeele luno yakati scripting uluka-avwa ukuti webusaiti aomba ningo. Kuomvya scripting kuka-azwa ukuti ivyeo vyayulika zuwa. Webusaiti wii asiomvya scripting uku kwikilako mapologalamu yauze pali kompyuta winu nanti ukusenda ivyeo vya pa lwinu ukwaula kuti muzumilizye.
Pakuti vintu vyaombeka ningo pali webusaiti mulinzile ukutina apaakuti scripting wiyo nanti cino yakati JavaScript aaomba. Mapologalamu yako intaneti aingi yakwata pano mungatina ukuti scripting aaomba, nanti ukuti ataaomba pa ma webusaiti yamwi. Mukwai muce muwelenge masunde pali cila pologalamu uno mukuomvya pakuti mumanye ivyakucita.
Insambu Zinu
Mukweti insambu zya kuyula webusaiti wii imukopapo ni mpapulo izyayapo, mavidyo, nanti amazwi akopele limwi, uwila sile. Pa kuomvya webusaiti wii, asi kuti mulinzile ukuyulisya akaunti, kusangwilako impiya, nanti ukucita vimwi iviiyeele ivingalondekwa ukuti musokolole vyeo pali mweineco. Lelo kwene, ndi cakuti avino mwasoololapo ukuti muyule akaunti, musangwile, mulembesye ukumusambilizya Baibo, nanti ukucita ivili vyonsi ivingalondekwa ukuti mulembe ivyeo pali mweineco, mukwai ala imuzumila ukukonka masunde pa kusunga ivyeo ni nkaama; nu kuti ivyeo pali mwemwe vingasungwa kuli ya masyini ayela uku United States of America; nu kuti ya Watchtower alino nu tuungwe utukatungilila Inte Zyakwe Yeova yangakopolola, kuomvya, ukukuusya, nu kusungila kuze ivyeo pali mweineco mu mpanga zipusanepusane pakuti vino mukulembesya viombelwepo ningo. Aakaombela ku kukopolola ivyeo yangaya apusanepusane ukulingana na vino mwaelezya ukuomvya webusaiti. Wakwe ndi cakuti mwasangwilako impiya ku kaungwe kakwe ya Nte mu mpanga imwi, ala izina linu na vino tungamizana vingapeelwa ku kaungwe kwene kano iyamuneena lino mukulembesya ukuti musangwileko. Nanti tuti limwi mukulembesya ukuti twamusambilizya Baibo, ala izina linu ni vyeo pali vino tungamuzana vilatumwa ku ofesi inono iyayela uku mpanga ili apipi na kunomuli.
Ndi cakuti mutalemvile vyeo pali mweineco pa kuyulisya akaunti, ukusangwilako, nanti vyuze ivikulondekwa ukuti mulembepo vyeo pali mweineco, ala tutanga tuombele pali vino mukulonda.
Ngi cakuti calondekwa sana ukuti twaalule Masunde pa Kusunga Ivyeo ni Nkaama, tulalangilila vino itwalula pakwene pali webusaiti pakuti lyonsi mwamanya ivyeo vino tukasenda na vino tukaviomvya.
Kulingana na vino masunde ya uteeko yakulonda, kungayako insambu nazyunze zino mungakwata pali vino vyeo pali mweineco vingaomviwa. Zingaya i nsambu pali wino angalolako, kulembulula nanti kufuuta vyeo pali mweineco vino imutupeela ukuomvya webusaiti wii. Ngi cakuti avino caya uku mpanga inu, mulazana ivyeo pali vino mungalanda naswe paa. Ndi cakuti vino mukulonda ukuuzyapo kulozya ku vyeo pali mweineco a pa vya kusangwilako, mukwai mulinzile ukulanzyanya na yano mwalemvilepo ukuti aali ya kupokelela uwila winu, kuli kuti yaya kwene yano twaminenyile lino mwalembesyanga pa webusaiti.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn tgl_Latn bem_Latn bem_Latn bem_Latn swh_Latn bem_Latn tum_Latn tum_Latn bem_Latn bem_Latn bem_Latn bem_Latn luo_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn